CANCELACIÓN DO MERCADO CONXUNTO DESENVOLVIDO NO MARCO DO PROGRAMA DEPOEMPRENDE 2019-2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/04/2020)

A Xunta de Goberno desta Deputación Provincial na súa sesión ordinaria do día 24 de abril de 2020, adoptou, entre outros, o seguinte acordo: A Deputación de Pontevedra, dentro da liña de apoio ó emprendemento que está a impulsar en diferentes áreas, desenvolve durante o presente curso escolar a convocatoria do programa DepoEmprende 2019-2020, aprobada por acordo de Xunta de Goberno con data 20 de maio de 2019 e publicada no BOPPO núm.103 (en data 31 de maio de 2019), e dirixida a centros educativos da Provincia de Pontevedra. Nestas bases da convocatoria do programa DepoEmprende 2019-2020 establécese que para as modalidades DepoEmprende na escola e DepoEmprende na ESO se organizará por parte da Deputación de Pontevedra unha actividade conxunta consistente nun mercado para que as cooperativas escolares vendan os seus produtos. Achéganse as bases correspondentes. Considerando a evolución con respecto a situación actual de crise sanitaria derivada polo COVID-19, o descoñecemento do momento de normalidade, e a prohibición da celebración deste tipo de eventos multitudinarios provocada pola inseguridade sanitaria, a Deputación de Pontevedra, con data 11 de marzo de 2020, tomou a decisión de suspender os diferentes actos “masivos” como medida preventiva ante o virus COVID-19. Fundamentos xurídicos: Visto o Informe do Xefe do Servizo de Promoción de Emprego e Desenvolvemento Local de data 17 de abril de 2020, onde se propón aprobar a cancelación da actividade conxunta do Mercado presencial previsto para o mes de maio e dirixido aos centros educativos participantes nos proxectos DepoEmprende na escola e DepoEmprende na ESO (convocatoria 2019-2020). Por todo o anteriormente exposto, proponse á Xunta de Goberno da Deputación Provincial de Pontevedra, a adopción do seguinte acordo: aprobación da cancelación da actividade conxunta do Mercado presencial previsto para o mes de maio e dirixido aos centros educativos participantes nos proxectos DepoEmprende na escola e DepoEmprende na ESO (convocatoria 2019-2020). Considerando o anterior, a Xunta de Goberno acorda por unanimidade: 1.—Cancelar a celebración do mercado conxunto dos proxectos DepoEmprende na escola e DepoEmprende na ESO 2.—Notificar este acordo ás partes interesadas. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 24 de abril de 2020 O Secretario, Por delegación o Xefe do Servizo de Promoción do Emprego e desenvolvemento Local segundo R. P. nº 2016001033, de 25 de xaneiro de 2016 (Asinado dixitalmente á marxe) Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.